Nepilnos informacijos rinka
Nepilnos informacijos rinka (angl. market with imperfect information) – rinka, kurioje pirkėjai ir pardavėjai nepilnai ir nevienodai informuoti apie realią prekių vertę, jų paklausą bei pasiūlą. Nepilnos informacijos rinkas matematiškai analizuoti daug sudėtingiau. Nors yra vienintelis būdas informacijai būti pilnai ir pakankamai, yra be galo daug būdų informacijai būti nepakankamai. Kadangi absoliučiai visko žinoti neįmanoma, bet kuri rinka gali būti laikoma nepilnos informacijos rinka. Tačiau informacijos trūkumo įtaka ženkliai pasireiškia tik jei šio nežinojimo mastai ir reikšmė pakankamai dideli.